**Ministru kabineta rīkojuma**

**"Par Ministru kabineta Atzinības raksta piešķiršanu" projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts sagatavots saskaņā ar Ministru kabineta 2010. gada 5. oktobra noteikumu Nr. 928 „Kārtība, kādā dibināmi valsts institūciju un pašvaldību apbalvojumi” un Ministru kabineta Apbalvošanas padomes 2016. gada 3. oktobra lēmumu (protokols Nr. 9). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta Apbalvošanas padome izskatīja un atbalstīja Iekšlietu ministrijas ierosinājumus par Ministru kabineta Atzinības raksta piešķiršanu (2016. gada 27. septembra vēstule Nr. 1-55/2342):1. Valsts robežsardzes Daugavpils pārvaldes Kriminālizmeklēšanas dienesta galvenajam inspektoram (operatīvajā darbā)  kapteinim **Artūram Gereišam**;2. Valsts robežsardzes Ventspils pārvaldes Kriminālizmeklēšanas dienesta galvenās inspektores (operatīvajā darbā) kapteinei **Brigitai Dumfai**;3. Valsts robežsardzes Ludzas pārvaldes Pasienes robežapsardzības nodaļas inspektoram virsniekvietniekam **Valērijam Troņinkovam**.Un Daugavpils Universitātes ierosinājumus par Ministru kabineta Atzinības raksta piešķiršanu (2016. gada 29. septembra vēstule Nr. 4-40/460 un 2016. gada 29. septembra vēstule Nr. 4-40/46):1. Daugavpils Universitātes rektoram profesoram akadēmiķim **Arvīdam Barševskim** par nozīmīgu ieguldījumu Latvijas augstākās izglītības attīstībā un universitātes mērķu sasniegšanā, par godprātīgu darbu Latvijas valsts labā;2. Daugavpils universitātes Finanšu un uzskaites daļas vadītājai **Ritai Balterei** par godprātīgu darbu un nozīmīgu ieguldījumu universitātes finanšu politikas īstenošanā. Apbalvošanas padome izskatīja ierosinājumus par Ministru kabineta balvas piešķiršanu un nolēma ieteikt –piešķirt Ministru kabineta Atzinības rakstu: 1. Dziesmu svētku Goda virsdiriģentam, profesoram, komponistam **Edgaram Račevskim** par mūža ieguldījumu latviešu kora mūzikas attīstībā un Dziesmu un deju svētku tradīcijas saglabāšanā un tālāknodošanā (Kultūras ministrijas 2016. gada 1. septembra vēstule Nr. 3.1.2-4/2096);2. Lugāno pilsētas Vēstures arhīva un Raiņa un Aspazijas muzeja direktoram **Antonio Džili** *(Antonio Gili)* par nesavtīgu ieguldījumu Raiņa un Aspazijas piemiņas saglabāšanā dzejnieku trimdas vietā Lugāno, Šveicē (Kultūras ministrijas 2016. gada 30. jūnija vēstule Nr. 3.1.5-3/1556);3. Satversmes tiesas tiesnesei **Inetai Ziemelei** par nozīmīgu ieguldījumu Latvijas tieslietu sistēmas attīstībā, demokrātijas un tiesiskuma stiprināšanā un zinātniskiem sasniegumiem tieslietu nozarē (Tieslietu ministrijas 2016. gada 5. septembra vēstule Nr. 1-10/3287; Latvijas Republikas Satversmes tiesas 2016. gada 2. septembra vēstule Nr. 1-02.4/201);4. Akciju sabiedrības “UPB” Padomes priekšsēdētājam **Uldim Pīlēnam** par inovatīvu pieeju produktu un pakalpojumu radīšanā un attīstībā, kā arī nacionālo vērtību stiprināšanā (Ministru prezidenta 2016. gada 26. septembra vēstule Nr.1.1.2/9);5. Akciju sabiedrības “Agrofirma Tērvete” padomes priekšsēdētājam **Vitautam Paškauskam** par ieguldījumu lauksaimniecības daudznozaru ražošanas attīstībā un Tērvetes novada saimnieciskajā dzīvē (Lauksaimnieku organizāciju sadarbības padomes 2016. gada 29. augusta vēstule Nr. 109);6. Selekcionāram profesoram **Rihardam Kondratovičam** par ilggadēju un nozīmīgu ieguldījumu rododendru šķirņu selekcijā, dārzu dizaina attīstībā un Latvijas vārda nešanu pasaulē (A/S Latvijas Valsts meži 2016. gada 27. aprīļa vēstule Nr. 4.1-2-039s-101-16-207; A. Vēriņa 2016. gada 18. marta vēstule);7. **Konkurences padomei** par iestādes rezultātiem konkurences tiesību pārkāpumu atklāšanā un brīvas konkurences veicināšanā (Ekonomikas ministrijas 2016. gada 7. septembra vēstule Nr. 1-1-7859);8. SIA “Standartizācijas, akreditācijas un metroloģijas centrs” struktūrvienības – Latvijas Nacionālā akreditācijas biroja vadošajam vērtētājam **Modrim Drillem** par ilggadēju un nozīmīgu ieguldījumu Latvijas Ķīmisko laboratoriju darbībā un attīstībā, kā arī par ieguldījumu izglītības sistēmā un jauno speciālistu sagatavošanā (Ekonomikas ministrijas 2016. gada 7. septembra vēstule Nr. 1-1-7859);9. Latvijas Darba devēju konfederācijas prezidentam **Vitālijam Gavrilovam** par Latvijas valsts darba devēju interešu pārstāvēšanu Eiropas starptautiskajās organizācijās un Latvijas ekonomikas konkurētspējas veicināšanu (Finanšu ministrijas 2016. gada 4. augusta vēstule Nr. 10-14/4854);10. Īrijas latviešu nacionālās padomes priekšsēdētājai, tautas deju kopas “Karbunkulis” vadītājai **Solveigai Slaidiņai** par tautas kultūras tradīciju kopšanu un stiprināšanu Īrijā kā arī Latvijas vārda nešanu pasaulē (Ārlietu ministrijas 2016. gada 2. augusta vēstule Nr. 15/690-3076);11. Biedrības *“Deutsch-lettischer Freundeskreis”* izpilddirektoram **Volfgangam Brokam** *(Wolfgang Brock)* par nozīmīgu ieguldījumu Latvijas – Vācijas sadraudzības pilsētu kontaktu veicināšanā un latviešu svētku tradīciju uzturēšanā un popularizēšanā vācu sabiedrībā (Ārlietu ministrijas 2016. gada 2. augusta vēstule Nr. 15/690-3076);12. Uzņēmējam mecenātam, nodibinājuma “Vītolu fonds” padomes priekšsēdētājam **Vilim Ansim Vītolam** par nozīmīgu ieguldījumu, sniedzot iespēju iegūt augstāko izglītību spējīgiem jauniešiem no maznodrošinātām ģimenēm, kā arī par nerimstošu darbību Likteņdārza veidošanā (Kokneses novada domes 2016. gada 1. augusta vēstule Nr. 2.1-3/533).  2. Ministru kabineta Atzinības rakstu A. Gereišam, B. Dumfai; V. Troņinkovam pasniedz iekšlietu ministrs Rihards Kozlovskis; A. Barševskim, R. Balterei – izglītības un zinātnes ministrs Kārlis Šadurskis; E. Račevskim, A. Džili *(Antonio Gili) -* kultūras ministre D. Melbārde; I. Ziemelei **–** Tieslietu ministrs Dz. Rasnačs; U. Pīlēnam – Ministru prezidents M. Kučinskis; V. Paškauskam, R. Kondratovičam – zemkopības ministrs J. Dūklavs; Konkurences padomei, Modrim Drillem – Ministru prezidenta biedrs, ekonomikas ministrs A. Ašeradens; V. Gavrilovam **–** finanšu ministre Dana Reizniece-Ozola; S. Slaidiņai, V. Brokam *(Wolfgang Brock)* – ārlietu ministrs Edgars Rinkēvičs, V. A. Vītolam – vides aizsardzības un reģionālās attīstības ministrs Kaspars Gerhards. |
| 3. | Projekta izstrādē iesaistītās institūcijas | Valsts kanceleja |
| 4. | Cita informācija | Nav  |

II–VII sadaļa – projekts šo jomu neskar.

Iesniedzējs:

Ministru prezidents Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_Mārtiņš Krieviņš

03.10.2016.

783

Irēna Pļaveniece

67082911; irena.plaveniece@mk.gov.lv